CELEX: 32014D0847
Language: hu
Date: 2014-11-26 00:00:00
Title: 2014/847/EU, Euratom: A Bizottság végrehajtási határozata ( 2014. november 26. ) a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Franciaország számára való engedélyezéséről szóló 90/176/Euratom, EGK határozat módosításáról (az értesítés a C(2014) 8928. számú dokumentummal történt)

28.11.2014   
            
            
               HU
            
            
               Az Európai Unió Hivatalos Lapja
            
            
               L 343/39
            
         A BIZOTTSÁG VÉGREHAJTÁSI HATÁROZATA
   (2014. november 26.)
   a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Franciaország számára való engedélyezéséről szóló 90/176/Euratom, EGK határozat módosításáról
   
      
         (az értesítés a C(2014) 8928. számú dokumentummal történt)
      
   
   (Csak a francia nyelvű szöveg hiteles)
   
      (2014/847/EU, Euratom)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második francia bekezdésére,
   mivel:
   
               (1)
            
            
               A 2006/112/EK tanácsi irányelv (2) 371. cikke alapján Franciaország továbbra is mentesítheti az irányelv X. mellékletének B. részében említett ügyleteket, amennyiben 1978. január 1-jén mentesítette azokat; a fenti ügyleteket figyelembe kell venni a héa-sajátforrások alapjának meghatározásához.
            
         
               (2)
            
            
               A Bizottság által a héasajátforrásra irányuló ellenőrzések egyszerűsítéséről írt, 2014. február 26-i levélre küldött, 2014. április 30-i válaszában (3) Franciaország engedélyt kért a Bizottságtól arra, hogy a 2014–2020 közötti pénzügyi évek tekintetében a 2006/112/EK irányelv X. melléklete B. részének 2) és 10) pontjában említett ügyletek héasajátforrás-alap kiszámításához a köztes alap rögzített százalékait alkalmazhassa. Franciaország bizonyította, hogy a százalékos arány az évek során stabil maradt, ezért a Bizottságnak – levelével összhangban – engedélyeznie kell, hogy Franciaország rögzített százalékokat alkalmazzon a héasajátforrás-alap kiszámításához.
            
         
               (3)
            
            
               Az átláthatóság és a jogbiztonság érdekében célszerű korlátozni az engedély alkalmazhatóságának időtartamát.
            
         
               (4)
            
            
               A 90/176/EGK, Euratom bizottsági határozatot (4) ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 90/176/EGK, Euratom határozat a következő 2a. és 2b. cikkel egészül ki:
   
      „2a. cikk
      E határozat 2. cikkének (2) bekezdésétől eltérve, a héasajátforrás-alap 2014. január 1. és 2020. december 31. közötti kiszámíta céljából Franciaország a köztes alap 0,004 %-át alkalmazhatja a 2006/112/EK irányelv (5) X. melléklete B. részének 2) pontjában említett ügyletek (szabadfoglalkozások) tekintetében.
      2b. cikk
      E határozat 2. cikkének (4) bekezdésétől eltérve, a héasajátforrás-alap 2014. január 1. és 2020. december 31. közötti kiszámítása céljából Franciaország a köztes alap 0,11 %-át alkalmazhatja a 2006/112/EK irányelv X. melléklete B. részének 10) pontjában említett ügyletek (személyszállítás) tekintetében.
   
   2. cikk
   Ennek a határozatnak a Francia Köztársaság a címzettje.
   
      Kelt Brüsszelben, 2014. november 26-án.
      
         
            a Bizottság részéről
         
         Kristalina GEORGIEVA
         
            alelnök
         
      
   
   
      (1)  HL L 155., 1989.6.7., 9. o.
   
   
      (2)  A Tanács 2006. november 28-i 2006/112/EK irányelve a közös hozzáadottértékadó-rendszerről (HL L 347., 2006.12.11., 1. o.).
   
      (3)  Ares(2014) 507744.
   
      (4)  A Bizottság 1990. március 23-i 90/176/EGK, Euratom határozata a héasajátforrás-alap kiszámítása céljából bizonyos ügyleti kategóriák figyelmen kívül hagyásának és bizonyos közelítő becslések alkalmazásának Franciaország számára való engedélyezéséről (HL L 99., 1990.4.19., 22. o.).
   
      (5)  A Tanács 2006. november 28-i 2006/112/EK irányelve a közös hozzáadottértékadó-rendszerről (HL L 347., 2006.12.11., 1. o.).”